पुणे की एमआईटी संस्था के विश्वशांति गुरुकुल स्कूल ने तो जो कुछ किया है वैसा दुनिया के शायद ही किसी स्कूल – कालेज ने किया होगा. एमआईटी स्कूल ने लड़कियों के 'इनर वियर' का भी कलर तय कर डाला है. स्कूल के नियम के मुताबिक लड़कियों को सफेद या स्किन कलर के इनर वियर्स पहनने को कहा है. इस बारे में स्कूल की डायरी में लिखे नियमों में इसे शामिल किया है. साथ ही पेरेंट्स को इस पर साइन करने के लिए कहा गया है. स्कूल के इस अजीबोगरीब नियम को लेकर पेरेंट्स नाराज है. इसके खिलाफ पेरेंट्स स्कूल के बाहर जमा हुए और विरोध जताया . लेकिन स्कूल मैनेजमेंट के कान पर जूं नहीं रेंगे. उनका कहना है कि ये नियम लड़कियों की सुरक्षा के लिए बनाया गया है.